Дюшеме
Дюшеме (от тур. döşeme – под, постелка, döşemek – постилам) е вид настилка за под на помещение. Представлява дълги прави дъски, изработени най-често от иглолистна дървесина (бор) или дъб. Използвало се е в строителството на къщи до средата на 20 век. В наши дни се използва по-рядко, поради голямото количество дървесина, нужна за направата му, а и защото постепенно навлизат нови материали като ламинирани плочи от дървесни частици (ПДЧ) и др.

Дъската на дюшемето е обикновено с дължина 2 до 4 метра (по възможност според размера на помещението), широчина 8 – 12 см и дебелина 3 – 5 см. По дългите страни има нут и перо, чрез които се захваща за съседните дъски. Обработва се горната част на дъската. Реденето се започва от дъното на помещението към изхода.

Вижте също 
 Замазка, Настилка
 Паркет, Ламинирани плоскости
 Балатум, Мокет

Подови настилки
Дървесина